**Rešitve nalog, povezanih s pesmijo Po slovesu (Simon Jenko)**

1. S svojimi besedami **povzemi prvo kitico**. Kaj je njen **osrednji motiv**? Kateri **pridevnik** napoveduje **razpoloženje** v pesmi?

**Prva kitica prinaša podobo iz narave: oblak je prekril nebo, zato je celotno polje temno. Tam je *obstal*, zato se zdi, da se ne bo nič spremenilo – ne bo postalo svetlo. Osrednji motiv je teman oblak.**

1. O čem pa govori druga kitica? Je to še vedno podoba iz narave?

**V drugi kitici se pozornost preusmeri v izpovedovalčevo notranjost: kakor se je stemnilo na polju, se je stemnilo v njem zaradi žalostne misli.**

1. Kako se lirski subjekt počuti? Izpiši verze, v katerih dobiš odgovor na to vprašanje.

**Lirski subjekt je žalosten, kar nam razodeneta zadnja dva verza:**

***to misel le je žalostna***

***na sredi srcá mojega****.*

1. Kako sta torej povezani prva in druga kitica? Kje izvemo, zakaj je razpoloženje takšno (temačno, žalostno) – v kiticah ali v naslovu?

**Podoba iz narave nas vpelje v pesnikovo razpoloženje: tako kot je temno nebo in celotna pokrajina, je žalostno v pesnikovem srcu. Vzrok za žalost pa je slovo, za kar izvemo iz naslova pesmi.**

1. **Predstavi obliko pesmi.** Izpiši primere za pesniška sredstva (npr. okrasni pridevek, poosebitev) in določi rimo.

* **Pesem ima dve štirivtrstični kitici (kvartini).**
* **Okrasni pridevek: temán oblak, ravnó poljé;**

**poosebitev: oblak se je *privlekel*;**

**inverzija (zamenjan besedni red): privlekel se je nad polje, to misel je le žalostna.**

* **Rima v prvi kitici je zaporedna (aabb). V drugi kitici se rimata prva dva verza, zadnja dva verza se ne rimata.**

1. Pesem je **razpoloženjska**. Napiši, zakaj.

**Pesem je razpoloženjska, ker je pesnik opisal svoje trenutno razpoloženje. Je izpovedna (lirska).**

1. Predstavi življenje in delo Simona Jenka (v obliki miselnega vzorca, sestavi kviz …).

|  |  |
| --- | --- |
| Kdo je bil Simon Jenko? | Simon Jenko je bil **slovenski pesnik in pisatelj**. |
| So ga imenovali še kako drugače? | **Pesnik sorškega polja**. |
| Kje in kdaj se je rodil? | Rodil se je v **Podreči pri Mavčičah** leta **1835**. |
| Kdaj in kje pa je umrl? | Umrl je leta 1869 **v Kranju** (pokopan v **Prešernovem gaju**). |
| Kam je hodil v šolo? | Ljudsko šolo je obiskoval v **Kranju** in **Smledniku**; gimnazijo je obiskoval v **Novem mestu**. Na **Dunaju** je študiral jezikoslovje, zgodovino in pravo, a študija zaradi revščine ni dokončal. |
| S čim se je preživljal? | Bil je **učitelj**, nato pa tudi pripravnik pri pravniku v Kamniku in Kranju. |
| Po katerih delih ga poznamo? | Po ciklusu trivrstičnih pesmi o naravi ***Obrazi***, pesmih z ljubezensko tematiko ***Obujenke***, pesmi ***Adrijansko morje*** *…* |
| Je pisal samo pesmi ali tudi pripovedna dela? | Omenimo dve njegovi pripovedni deli: ***Tilka***in ***Jeprški učitelj***. |
| Kdo je lahko v današnjem času nagrajen z Jenkovo nagrado? | [**Jenkovo nagrado**](https://sl.wikipedia.org/wiki/Jenkova_nagrada) podeljuje [Društvo slovenskih pisateljev](https://sl.wikipedia.org/wiki/Dru%C5%A1tvo_slovenskih_pisateljev) za **najboljšo pesniško zbirko** v preteklih dveh letih. |

.